《依韵吴冲卿秘阁观逸少墨迹》
宋代·梅尧臣

奇哉王右军，下笔若神圣。
长戈与伏弩，无不从号令。
贤豪虽林立，帖敛孰敢竞。
师徒气扬扬，龙虎旗正正。
胜声塞宇宙，自昔无此盛。
赫赫犹至今，琐琐曷云并。
崇崇中秘书，济济士游泳。
墨宝收盈厨，来观遇已横。
始知前人迹，镌多自失劲。
纸素傥未坏，万古传莫竟。
一从归人间，梦寐不能更。
但媿将短才，辄尔接高咏。
何羞赵壹穷，自有锺嵘评。
尝闻曹将军，尚谙赋竞病。
我生群俊末，贫贱亦足庆。
文成终媿君，铅刀值枯梗。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。